Finansiële knyp wink vir meeste SA’ners ná aftrede – verslagFoto bloot ter illustrasie. (Foto: Unsplash) Minder as een uit elke tien Suid-Afrikaners het ŉ behoorlike en weldeurdagte aftreeplan. Só het ŉ onlangse persioenwerklikheidsverlag deur die versekeringsmaatskappy 10X Investments bevind. Die helfte (50%) van werkende Suid-Afrikaners het glad nie ŉ aftreebesparingsplan nie, meeste van dié is vroue. Die verslag wys ook dat jonger werknemers meer geneig is om ŉ behoorlike aftreeplan te hê as ouer werkers en dat meeste Suid-Afrikaners bekommerd is dat hulle nie genoeg geld sal hê om van te lewe ná aftrede nie. “Dít is baie mense wat sal moet staatmaak op hul vriende, familie of ŉ skrale staatspensioen,” het Tobie van Heerden, uitvoerende hoof van 10X Investments, gesê. Die verslag, wat die leefstyl van 15 miljoen werkende Suid-Afrikaners wat meer as R8 000 per maand verdien, meet, wys dat talle burgers nie eers maandeliks met hul salarisse kan uitkom nie. “Selfs voordat die Covid-19-pandemie ons lewens en ekonomie omgekeer het, was baie Suid-Afrikaners in finansiële nood. Daar is miljoene mense wie se inkomste nie aan hul onmiddellike lewensvereistes voldoen nie, wat nog te sê van hul pensioenvereistes.” Ander bevindings in die verslag sluit in: “Die belangrikste pilare tot sukses tydens aftrede is om vroeg te begin en konsekwent te spaar. Dit word egter ál duideliker dat Suid-Afrikaners hul huidige leefstyl prioritiseer, ten koste van hul toekomstige gemak,” sê Van Heerden. Suid-Afrikaners oor of hulle ná aftrede nog sal moet werk. Pensioenarisse leef goedkoper Luidens die verslag kan ŉ pensioenaris gewoonlik sy of haar lewensstandaard voor aftrede handhaaf op ŉ laer bruto inkomste as wat hy of sy nodig gehad het toe hy of sy nog gewerk het. Pensioenarisse se finansiële verpligtinge sal waarskynlik ook minder wees as toe hulle gewerk het. “Pensioenarisse benodig waarskynlik minder brandstof omdat hulle nie kantoor toe en terug hoef te pendel nie en sal ook minder op hul klerekas en uiteetmaaltye bestee. “By aftrede sal ouers verkieslik ook nie meer hul kinders moet ondersteun nie, en teen daardie tyd sal die verband op ŉ huis ook afbetaal wees. Verder geniet pensioenarisse ŉ laer gemiddelde belastingskoers,” sê Van Heerden. Hoewel sommige uitgawes, soos gesondheidsorg- en ontspanningskoste kan toeneem, voorspel kenners dat die algehele lewenskostes van pensioenarisse mettertyd afneem. Van Heerden stel voor dat werkende persone ŉ aftreebesparing-sakrekenaar gebruik om te bepaal of hulle nog op dreef is om hul leefstyl tydens aftrede te handhaaf op grond van hul huidige besparing, spaarkoers en beleggingstrategie. Suid-Afrikaners oor hoekom hulle nie spaar nie.